**ការសម្ភាសរបស់លោកតាហេង ផេង**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះហេង ផេង។

 ការសង្ខេបប្រវត្តិរបស់លោកតាហេង ផេង

 *លោកតាហេង ផេងមានអាយុ ៦ ឆ្នាំនៅក្នុងឆ្នាំ២០២០ មានកូន៦នាក់ ប្រុស៣នាក់ ស្រី៣នាក់ ទីលំនៅបច្ចុប្បន្ននៅភូមិរវ៉ាក់ ឃុំរយ៉ ស្រុកកោះញ៉ែក ខេត្តមណ្ឌលគិរី។*

ក៖ បាទ! ចឹងជាដំបូងខ្ញុំអរគុណច្រើនតាដែរបានអោយខ្ញុំជជែកលេងជាមួយតាទាក់ទងពីប្រវត្តិរបស់តាហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗទុកអោយពួកគាត់បានដឹងបានស្គាល់ពីប្រវត្តិឪពុកម្ដាយនិងដូនតាជាពិសេសប្រវត្តិរបស់តាចឹងទុកអោយចៅៗជំនាន់ក្រោយបានស្គាល់បានដឹងហាសណាស់តា?

ខ៖ អោយតានិងមួយទៅ។

ក៖ បាទតាបាទ!

ខ៖ បាទ!

ក៖ ហើយចឹងតាព្រមដើម្បីដាក់ការសម្ភាសមួយនិងទៅក្នុងវេបសាយសាលាដើម្បីទុកអោយចៅៗបានស្គាល់បានដឹងអត់តា?

ខ៖ ព្រមតើ!

ក៖ បាទតាចឹងសំរាប់ខ្ញុំជាអ្នកសម្ភាសតាខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសតាគឺនៅថ្ងៃទី១៦ខែ១១ឆ្នាំ២០២០ហើយការសម្ភាសនិងគឺធ្វើឡើងនៅភូមិនិងភូមិអីគេតាភូមិរវ៉ាក់មែន?

ខ៖ រវ៉ាក់ ឃុំរយ៉ អើស្រុកកោះញ៉ែក។

ក៖ ភូមិរវ៉ាក់ ឃុំរយ៉ ស្រុកកោះញ៉ែក ខេត្តមណ្ឌលគិរីណេះតា?

ខ៖ បាទ!

ក៖ បាទ! ចឹងសំរាប់តាឈ្មោះពេញរបស់តាទាំងត្រកូលហាសឈ្មោះអីគេតា?

ខ៖ ហេង ផេង។

ក៖ ហេង ផេងចុះមានឈ្មោះហៅក្រៅអត់តា?

ខ៖ ហៅវែង ហើយតាម៉ោកណុង។

ក៖ មានឈ្មោះពីរទៀតណេះតាណេះ?

ខ៖ អើឈ្មោះបីហោស!

ក៖ ឈ្មោះទាំងអស់បី?

ខ៖ អើបីបើមួយហេង ផេងឈ្មោះហ្ស៊ីន។

ក៖ ឈ្មោះហ្ស៊ីនម៉ងហោសតា?

ខ៖ ហ្នឹងហើយហើយដល់ទៅឈ្មោះតាវែងនិងគេហៅក្រៅទេហើយឈ្មោះតាម៉ោកណុងក៏គេហៅក្រៅដែរ។

ក៖ បាទតាបាទរួចចុះអើតាសព្វថ្ងៃតាអាយុប៉ុន្មានហើយតា?

ខ៖ អាយុអើខ្ញុំកើតឆ្នាំមួយប្រាំបួនរយហាពីរ។

ក៖ មួយពាន់ប្រាំបួនរយហាពីរហាពីរហុកហុកប្រាំបីតាអាយុហុកសិបប្រាំបីឆ្នាំណេះតា?

ខ៖ ហុកប្រាំបួនហើយហី!

ក៖ ហុកប្រាំបួនតាកើតនៅឆ្នាំមួយពាន់ប្រាំបួនរយអើហាមួយ?

ខ៖ ទេខ្ញុំកើតហាពីរតើ!

ក៖ ហាពីរហោស?

ខ៖ បាទ!

ក៖ ចុះចឹងតាអាយុហុកសិបប្រាំបីឆ្នាំតា?

ខ៖ ហេ៎ដាក់ហុកប្រាំបីក៏ដាក់ទៅប៉ុន្តែខ្ញុំហុកប្រាំបួនហើយណោះ!

ក៖ ហុកប្រាំបួនហេសតា?

ខ៖ បាទ!

ក៖ អូ៎!

ខ៖ ហាពីរដក់ជាមួយអើ..!

ក៖ ពីរពាន់ម៉្ភៃ?

ខ៖ ពីរពាន់ម៉្ភៃទៅ។

ក៖ ហុកប្រាំបី?

ខ៖ ឃើញប៉ុន្មានយកប៉ុណ្ណឹងទៅ។

ក៖ ចុះអើតាគិតថាតាស្រុកកំណើតដែរតាកើតនៅណាតា?

ខ៖ នៅស្រុកស្អាង។

ក៖ នៅភូមិអីឃុំអី?

ខ៖ ឃុំលេខប្រាំ ឃុំត្រោយសារ ស្រុកស្អាង..។

ក៖ ខេត្តកណ្ដាល?

ខ៖ ខេត្តកណ្ដាល។

ក៖ បាទតា!

ខ៖ អានិងអើកំណើត។

ក៖ បាទតាបាទរួចចុះអើតាមានបងប្អូនបង្កើតចំនួនប៉ុន្មាននាក់ទៅ?

ខ៖ បួននាក់។

ក៖ ស្រីប៉ុន្មានប្រុសប៉ុន្មាន?

ខ៖ ស្រីពីរប្រុសពីរ។

ក៖ តាកូនទីប៉ុន្មានទៅ?

ខ៖ ខ្ញុំកូនទីបួន។

ក៖ ពៅគេហោស?

ខ៖ ពៅ។

ក៖ អូ៎!

ខ៖ ប៉ុន្តែងាប់អស់ពីរហើយនៅសល់តែពីរទេ។

ក៖ ចឹងហេស?

ខ៖ បាទ!

ក៖ ចឹងអ្នកស្លាប់និងគាត់ឈ្មោះអីគេតា?

ខ៖ អើខ្ញុំប្រាប់អស់តើមួយឈ្មោះផាត មួយឈ្មោះអួកហើយនៅសល់ខ្ញុំនិងឈ្មោះអើបងខ្ញុំឈ្មោះស៊យមួយទៀតនៅរស់ទេ។

ក៖ ឈ្មោះស៊យហោស?

ខ៖ ស៊យ។

ក៖ អូ៎ហេងស៊យ?

ខ៖ ហ្នឹងហើយខ្ញុំហេងផេង។

ក៖ អូ៎រួចចុះបងរបស់តានៅណាឥឡូវ?

ខ៖ បាទ!

ក៖ បងរបស់តាឥឡូវនៅណា?

ខ៖ នៅស្អាងណុង។

ក៖ នៅស្អាងគាត់ធ្វើអីគេនៅណុងតាឥឡូវ?

ខ៖ មានធ្វើអីគេនៅកសិករយើងធម្មតាណុង។

ក៖ អូ៎!

ខ៖ អើកូនអ្នកចិញ្ចឹមណុង។

ក៖ កូនអ្នកគាត់នៅជាមួយកូនចៅគាត់ហោស?

ខ៖ ហ្នឹងហើយវាលក់ត្រីលក់ស្អីទៅអាមួយធ្វើស្វាយធ្វើអីទៅ។

ក៖ អូ៎បាទតារួចចុះអើបងរបស់តាគាត់ស្លាប់ស្លាប់ពេលណាតាបងពីរនាក់?

ខ៖ អាពតសំលាប់មួយ។

ក៖ បាទតា!

ខ៖ ហេងផេតហ្នឹងហាស!

ក៖ បាទតាបាទ!

ខ៖ សំលាប់មួយប៉ុន្តែហេងអួកនេះស្លាប់ពីអាមេរិចមកទេ។

ក៖ ចឹងហោសតាហោស?

ខ៖ អើវាទៅលេងអាស្អីគេអាហាត់ប្រាណហោស!

ក៖ បាទតាបាទ!

ខ៖ អើបាក់ឆ្អឹង។

ក៖ អូ៎!

ខ៖ ហើយនៅតែពីរនាក់ទេនៅតែពីរនាក់ខ្ញុំខ្ញុំប្អូនគេពៅម៉ង។

ក៖ បាទតាបាទ!

ខ៖ ប្អូនពៅនៅតែពីរនាក់ទេ។

ក៖ រួចចុះតាគិតថាតាធ្លាប់មានអនុស្សាវរីយ៍ជាមួយបងប្អូនកាលនៅក្មេងអត់តាធ្លាប់ធ្វើអីគេខ្លះជាមួយគា្នអត់?

ខ៖ ខ្ញុំ?

ក៖ បាទ! ជាមួយបងប្អូនតាដែរទៅនៅទាំងអ្នកនៅរស់ទាំងអ្នកស្លាប់ហាសតាកាលពីក្មេងយើងធ្លាប់ធ្វើអីខ្លះជាមួយគា្នអត់ធ្វើការអីហាស?

ខ៖ រៀនទាំងអស់ខ្ញុំនិយាយរៀនទាំងអស់ប៉ុន្តែបីនាក់ពូកែមីស៊យនៅនិងអត់ពូកែទេចាញ់អើ..!

ក៖ បងៗពីរនាក់មុន?

ខ៖ បងៗពីរនាក់មុនប៉ុនគាត់ស្លាប់ហើយ!

ក៖ អូ៎បាទតា!

ខ៖ បាទ! ហើយអើចាញ់ទេបើប្រលងសុទ្ធតែលេខមួយលេខពីរប៉ុនខ្ញុំបានតែលេខបីទេ។

ក៖ ចឹងហោសតា?

ខ៖ បាទ! ត្រីមាសឆមាសហាស!

ក៖ បាទតាបាទ!

ខ៖ ប្រលងជាប់តើ!

ក៖ អូ៎បាទតារួចចុះអើចឹងបងរបស់តាមួយដែរនៅរស់និងគាត់នៅគាត់នៅស្អាង?

ខ៖ នៅស្អាង ឃុំតាស្លា ភូមិលេខប្រាំ។

ក៖ បាទតាបាទរួចចុះអើឪពុករបស់តាឈ្មោះអីគេតា?

ខ៖ ឈ្មោះអើគាត់ដាក់នូហុកទេ។

ក៖ នុហុក?

ខ៖ នូ។

ក៖ នូហុករួចទៅចុះអើតែឥឡូវគាត់ស្លាប់ហើយហេសតាហេស?

ខ៖ ស្លាប់។

ក៖ ចុះឪពុករបស់គាត់ឈ្មោះអីគេឪពុកម្ដាយរបស់គាត់ទៀត?

ខ៖ តាខ្ញុំហេស?

ក៖ បាទ!

ខ៖ អើឈ្មោះអើមើលខ្ញុំ..។

ក៖ ឈ្មោះតានូហេស?

ខ៖ គិតហេសអត់ទេមែនទេដូរគាត់នេះអើយាយអិនតាផេងតាផេងនិងក៏ត្រកូលខ្ញុំដែរអើខ្ញុំរកនឹកបន្តិចសិនគិត..។

ក៖ យាយតាខាងឪពុកហាសតា?

ខ៖ ខាងឪពុកខ្ញុំហោស!

ក៖ យាយតាខាងឪពុកឪពុកម្ដាយរបស់ឪពុកតាទៀតហាស?

ខ៖ អើគាត់ឈ្មោះអើ..!

ក៖ តាចាំអត់?

ខ៖ ខ្ញុំចាំប៉ុន្តែខ្ញុំរកនឹកបន្តិចសិន។

ក៖ អត់អីទេបើតាអត់ចាំអត់អីទេរួចចុះម្ដាយឈ្មោះអីគេតា?

ខ៖ ម្ដាយខ្ញុំ។

ក៖ បាទ!

ខ៖ ប៊ែង មុត។

ក៖ ប៊ែង មុត?

ខ៖ បាទ!

ក៖ ប៊ែង មុតរួចចុះអើយាយតាខាងម្ដាយហាសឈ្មោះអីគេ?

ខ៖ យាយខាងម្ដាយឈ្មោះអើពៅសឺ។

ក៖ យាយតាខាងម្ដាយ?

ខ៖ អើ!

ក៖ យាយតារបស់តាទៀតហាស?

ខ៖ ហ្នឹងហើយអត់ទេខាងម្ដាយនិងខ្ញុំនិយាយខាងម្ដាយហ្នឹង!

ក៖ បាទ!

ខ៖ អើប៊ែងនិងម៉ែខ្ញុំយកឈ្មោះឪពុកដាក់ទេត្រកូលណុងហោសតាប៊ែងនិងឈ្មោះស្អីគេទៀតទេនេះ។

ក៖ តែដឹងតែឈ្មោះប៊ែងមែនទេតា?

ខ៖ តាប៊ែងនិងអើជីតាខ្ញុំខាងម្ដាយ។

ក៖ អូ៎ចុះជីដូនខាងម្ដាយ?

ខ៖ ជីដូនខាងម្ដាយឈ្មោះអើពៅសឺ។

ក៖ ពៅសឺយាយពៅសឺរួចចុះអើជីដូនជីតាខាងឪពុក?

ខ៖ កំពុងតែគិតដែរនិយាយនិងដឹងហេសអើឈឹងអិនយាយឈឹងអិន។

ក៖ យាយឈឹងអិន?

ខ៖ ហ្នឹងហើយឈឹងអិន។

ក៖ រួចចុះអើជីតា?

ខ៖ ជីតាកំពុងតែគិតអើសិនដែរណុងហាស!

ក៖ អូ៎នឹកអត់ឃើញទេហោសចុះយាយតាខាងឪពុកខាងម្ដាយគាត់អ្នកស្រុកនៅណានៅខេត្តកណ្ដាលនិងដែរនៅស្អាងហ្នឹង?

ខ៖ អើនៅស្រុកស្អាងនេះពួកអើជីដូននេះនៅឃុំខ្ពូកនេះនៅឃុំត្រោយស្លាទេនេះ។

ក៖ ប៉ុន្តែដឹងតែនៅខេត្តកណ្ដាលទាំងអស់?

ខ៖ នៅស្អាងខេត្តកណ្ដាលទាំងអស់។

ក៖ អូ៎បាទតាបាទរួចចុះអើតាគិតថាចឹងឪពុកហាសកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមក្រុមគ្រួសារកូនចៅតា?

ខ៖ ធ្វើទាហ៊ាន។

ក៖ ធ្វើទាហ៊ានហោសគាត់ធ្វើតែទាហ៊ានតើហីគាត់អត់មានរកស៊ីអីទៀតណាហីធ្វើស្រែធ្វើចំការអីគាត់អត់ណាហី?

ខ៖ សក្តិប្រាំ។

ក៖ គាត់ធ្វើទាហ៊ានសក្តិប្រាំហោស?

ខ៖ នៅជាមួយអើចាន់រង្សីហ្នឹងហោស!

ក៖ អូ៎!

ខ៖ អនុចាន់រង្សីនៅស្អីគេយើងពេចនិលណុង។

ក៖ បាទតាបាទនិងគាត់ធ្វើទាហ៊ានសំរាប់ចិញ្ចឹមកូនចៅហាសណេះតាណេះ?

ខ៖ ប៉ុន្តែមិនត្រូវគា្នជាមួយខ្ញុំទេ។

ក៖ អូ៎បាទតារួចចុះម្ដាយគាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅក្រុមគ្រួសារតា?

ខ៖ គាត់រកស៊ីលក់អាស្អីដូចថាត្រីលក់ស្អីហ្នឹងហាស!

ក៖ បាទតា!

ខ៖ គាត់លក់អានិងប៉ុន្តែគាត់អើក្នុងថ្ងៃខ្ញុំចាំច្បាស់ថ្ងៃព្រហស្បិ៍ខ្ញុំឡើងទៅសុំលុយហើយគេស៊ីមួយថ្ងៃតែប្រាំកាក់ទេនៅរៀនហាសខ្ញុំនៅតូចហាស!

ក៖ បាទតាបាទ!

ខ៖ ហើយដល់តែនេះគាត់អោយខ្ញុំប្រាំរយហើយហើយជីះឡានអត់អស់លុយផងហ្នឹង!

ក៖ តាជិះឡានទៅអត់អស់លុយទេហោស?

ខ៖ ជិះឡានដល់អាស្អីដប់ពីរកៅអីនោះ។

ក៖ បាទតាបាទ!

ខ៖ មានអស់លុយណាយើងកូនក្មេងគេអត់យកលុយទេ។

ក៖ បាទ!

ខ៖ កាលណុង..!

ក៖ រួចចុះអើយាយតាខាងឪពុកនិងយាយតាខាងម្ដាយអូ៎ច្រឡំអើឪពុកម្ដាយគាត់កាចឬមួយក៏ស្លូតតា?

ខ៖ បាទ!

ក៖ ឪពុកម្ដាយតាកាចឬមួយក៏ស្លូត?

ខ៖ ឪពុកកាចបន្តិច។

ក៖ ម្ដាយស្លូត?

ខ៖ ម្ដាយអត់អីទេ។

ក៖ រួចចុះតាធ្លាប់មានប្រវត្តិអនុស្សាវរីយ៍ជាមួយឪពុកម្ដាយជាសាច់រឿងធ្លាប់ធ្វើអីគេខ្លះជាមួយពួកគាត់?

ខ៖ តែខ្ញុំជួយគាត់ហាសខ្ញុំនិយាយប្រាប់អូនឯង!

ក៖ បាទតា!

ខ៖ ខ្ញុំជួយគាត់ទៅសហរដ្ឋអាមេរិចហាសខ្ញុំជួយទាំងអស់ម៉ងអនុស្សាវរីយ៍ខ្ញុំចេញទៅគ្រាន់តែគេដឹងថាអាម៉ោកគេអោយទៅម៉ង។

ក៖ កើតអីតា?

ខ៖ បាទ!

ក៖ កើតអី?

ខ៖ អត់មានកើតអីផងព្រោះខ្ញុំអ្នកនាំទៅ។

ក៖ តាអ្នកនាំគេទៅហោស?

ខ៖ នាំម៉ែខ្ញុំនាំឪខ្ញុំទៅហ្នឹង!

ក៖ ឥឡូវចឹងគាត់ស្លាប់ស្លាប់នៅអាមេរិចហោស?

ខ៖ ស្លាប់នៅអាមេរិចទាំងអស់បងខ្ញុំអាអួកនេះក៏ងាប់នៅអាមេរិចដែរហើយខ្ញុំនិយាយគេមិនជឿខ្ញុំទៀតខ្ញុំនិយាយគ្រាន់ធ្វើប៉ាស្ព័រខ្ញុំធ្វើតែមួយថ្ងៃទេបានម៉ងធ្វើប៉ាស្ព័រហាសតាមពិតគេយកខ្ញុំទៅទេប៉ុន្តែខ្ញុំថាបើម៉ែឈឺចឹងយកកូនស្រីទៅថែបើកូនប្រុសយើងថែអត់បានទេ។

ក៖ បាទតា!

ខ៖ យើងពិបាកអើអារបស់គាត់អីនិងយើងដឹងហើយខ្ញុំយកកូនស្រីទៅតើ!

ក៖ បាទតា!

ខ៖ ខ្ញុំធ្វើនេះហុកឡង់ឌីនិងម៉ោងដប់យប់មកយកអត្តសញ្ញាណប័នហើយមកថតម៉ោងប្រាំបីព្រឹកមកថតក្រិបម៉ង។

ក៖ បាទតាបាទរួចចុះតាមកនៅកោះញ៉ែកនិងយូនៅតា?

ខ៖ មកប្រាំពីរឆ្នាំហើយ!

ក៖ ប្រាំពីរឆ្នាំហើយហោស?

ខ៖ បាទ!

ក៖ ពីមុនតានៅកោះញ៉ែកតានៅណា?

ខ៖ អើខ្ញុំមនុស្សពាលាចរណ៍ធ្វើទាហ៊ានជញ្ជូនអើគេបញ្ចូនយើងទៅកោះកុង។

ក៖ បាទតា!

ខ៖ ឬក៏ទៅតាមព្រំដែនស្អីនិងដូចអើអូរស្មាចអើស្អីនិងអើនេះគេបញ្ចូនទៅម៉ង។

ក៖ អូ៎បាទតាបាទ!

ខ៖ ខ្ញុំចល័តអើទាំងអស់ហ្នឹង!

ក៖ បាទតារួចចុះពីមុនតាមកនៅកោះញ៉ែកតាស្គាល់ពីណាគេបានមកនៅដល់កោះញ៉ែកហ្នឹងតា?

ខ៖ អាផាតអើអាផាតនេះ។

ក៖ ខ្លៅរបស់តាហេស?

ខ៖ ប្អូន។

ក៖ ប្អូនហោស?

ខ៖ ប្អូនធ៌ម។

ក៖ អូ៎រួចកាលតាមកកោះញ៉ែកដំបូងតាធ្វើអីគេតារកស៊ីអីទៅ?

ខ៖ អើមិនរកស៊ីអីកាប់ព្រៃ។

ក៖ កាប់ព្រៃហោសតា?

ខ៖ កាប់ព្រៃធ្វើចំការ។

ក៖ អូ៎បាទតារួចចុះតាមានបងប្អូនកូនចៅណាដែរទៅរស់នៅក្រៅប្រទេសអត់នៅអាមេរិចអីមានអត់?

ខ៖ មានបី។

ក៖ បីនាក់ហោសនៅណាតា?

ខ៖ នៅអាមេរិចបីនៅនេះបីនៅអាមេរិចប្រុសមួយស្រីពីរ។

ក៖ កូនរបស់តា?

ខ៖ កូនបង្កើតម៉ងហាសប្រពន្ធខ្ញុំប៉ុននេះ។

ក៖ ប្រពន្ធប៉ុន្មានប្រាំបីនាក់ហោសតា?

ខ៖ នេះមើលម្រាមដៃខ្ញុំទៅ។

ក៖ ប្រាំបីនាក់តារួចទៅប្រពន្ធប្រាំបីនាក់កូនប្រពន្ធម្នាក់កូនមួយមែន?

ខ៖ អត់ទេពីរនាក់អត់មានកូនទេ។

ក៖ អូ៎!

ខ៖ មានតែម្នាក់កូនមួយៗ។

ក៖ អូ៎បាទតារួចចុះអើប្រពន្ធដំបូងគេនៅណាតា?

ខ៖ ជំទាវជំទាវហិនហោចអស់។

ក៖ ជំទាវហិនហោចរួចគាត់កូនមួយហោសតា?

ខ៖ កូនមួយឈ្មោះអើម៉ោកនិមល។

ក៖ ម៉ោកនិមលគាត់នៅណាតាឥឡូវនៅអាមេរិច?

ខ៖ នៅស្អាងឃុំនេះនិងអត់ទេអានិងខ្ញុំនិយាយស្រុកខ្មែរទេ។

ក៖ បាទតា!

ខ៖ បើម៉ែអាចាងម៉ែអាជួយនិងខ្ញុំមិនដឹងទេ។

ក៖ អូ៎បាទតាចុះប្រពន្ធទៅពីរនៅណា?

ខ៖ ប្រពន្ធទីពីរ។

ក៖ បាទ!

ខ៖ ប្រពន្ធទីពីរអើនៅកំពង់សោម។

ក៖ ឥឡូវគាត់នៅកំពង់សៀមនិងហោសតាហោស?

ខ៖ ខ្ញុំអោយទៅគេហើយ!

ក៖ អោយប្រពន្ធទៅគេហោសរួចគាត់ណុងកូនមួយដែរហោសតា?

ខ៖ កូនមួយដែរប៉ុន្តែប្រពន្ធខ្ញុំនិងកូនខ្ញុំហាសខ្ញុំនិយាយប្រាប់អូនឯងសួរនាងនេះក៏ដឹងដែរដូចបវរកញ្ញាចឹងអើតែកូនខ្ញុំនិងក៏ដូចដែរ។

ក៖ ម៉េចចឹងតា?

ខ៖ បើស្អាងបានខ្ញុំយក។

ក៖ ស្អាតបានតាយកហោស?

ខ៖ ហ្នឹងហើយ!

ក៖ ចឹងមានន័យថាអាក្រក់តាអត់យកទេណេះ?

ខ៖ អើបើអាក្រក់ម៉េចយក។

ក៖ អូ៎បាទតារួចចុះប្រពន្ធមួយទៀតនៅណាប្រពន្ធទីបីនៅណា?

ខ៖ អូ៎នៅស្អីគេអើឆ្លូងហោស!

ក៖ នៅឆ្លូងក្រចេះយើងហេស?

ខ៖ បាទ!

ក៖ អូ៎គាត់ណុងកូនមួយដែរ?

ខ៖ អត់បានកូនទេ។

ក៖ អត់ទេហោស?

ខ៖ មួយនិងអត់បានកូនទេ។

ក៖ រួចទៅប្រពន្ធទីបួន?

ខ៖ ប្រពន្ធទីបួនបានកូនខ្ញបញ្ចូនទីតាមអើស្រុកស្អីគេអើនេះនៅថៃកន្លែងរបស់លីយ៉ុងផាតនេះមិនដឹងស្អីគេគេហៅស្អីទេខ្ញុំនឹកវាអត់ឃើញ។

ក៖ អត់ចាំទេណេះតាណេះ?

ខ៖ បាទ!

ក៖ រួចទៅអើចឹងកូនទីប្រពន្ធកូនទីប៉ុន្មានខ្លះដែរទៅក្រៅហោសតាទៅអាមេរិចហោស?

ខ៖ អើកូនទីបី។

ក៖ កូនទីបីហោស?

ខ៖ បាទ! អើប្រពន្ធទីបីហាសមានកូនមួយៗម្នាក់ហើយយកកូនមួយម្នាក់ទៅហើយ!

ក៖ បាទតា!

ខ៖ តាមស្អីគេនេះអើខេត្តអីនេះខ្ញុំនិយាយ..។

ក៖ ចឹងអើកូនទាំងអស់ប៉ុន្មាននាក់ទាំងអស់ម៉ងហាសតា?

ខ៖ កូនខ្ញុំទាំងអស់បីនាក់ប្រុសបីស្រីបី។

ក៖ ប្រាំមួយនាក់ហីតា?

ខ៖ ប្រាំមួយនាក់ប៉ុន្មានប្រុសបីស្រីបី។

ក៖ ប្រាំមួយនាក់ប្រុសបីស្រីបី?

ខ៖ បាទ!

ក៖ រួចចុះអើតាប្រពន្ធតាដំបូងឈ្មោះអីគេ?

ខ៖ អើឈ្មោះហេ៎ត្រកូលឪក្មេកហ្នឹងភ្លេចហេស!

ក៖ អត់ទេមិនបាច់ប្រាប់ត្រកូលទេតាប្រាប់តែឈ្មោះក៏បានដែរ?

ខ៖ ឈ្មោះថុច។

ក៖ ឈ្មោះថុចរួចប្រពន្ធទៅពីរ?

ខ៖ ប្រពន្ធទីពីរអើឈ្មោះស្រី។

ក៖ អូ៎ចុះប្រពន្ធទីបី?

ខ៖ ឈ្មោះលីន។

ក៖ ចុះប្រពន្ធទីបួន?

ខ៖ ឈ្មោះលីនដែរ។

ក៖ អើឈ្មោះលីនដូចគា្ន?

ខ៖ បាទ!

ក៖ រួចចុះប្រពន្ធទីប្រាំ?

ខ៖ ប្រពន្ធទីប្រាំ។

ក៖ ភ្លេចឈ្មោះប្រពន្ធខ្លួនឯងច្រើនពេក?

ខ៖ វាច្រើនពេកហោស!

ក៖ រួចចុះប្រពន្ធទីប្រាំមួយឈ្មោះអីតាចាំអត់?

ខ៖ ប្រពន្ធទីប្រាំមួយឈ្មោះអើស្អីអៀងចាន់ណា។

ក៖ អៀងចាន់ណាហេសរួចចុះប្រពន្ធទីប្រាំពីរហេស?

ខ៖ ប្រពន្ធទីប្រាំពីរឈ្មោះស្រីដែរប៉ុន្តែត្រកូលវាអត់ដឹង។

ក៖ អូ៎ចុះប្រពន្ធទីប្រាំបី?

ខ៖ ប្រពន្ធទីប្រាំបីនៅនេះមិនដឹងស្អីទេពួកតាកែវនេះ។

ក៖ រួចភាគច្រើនតាប្រពន្ធប៉ុន្មានឆ្នាំតាយកមួយតា?

ខ៖ អានិងខ្ញុំនិយាយមុខប្រពន្ធពេជ្រម៉ងអើខ្ញុំនិយាយខ្ញុំមិនមែនទេខ្ញុំអ្នកគួរសមដែរអ្នកធ្វើការរដ្ឋហាស!

ក៖ បាទតាបាទ!

ខ៖ ខ្ញុំបានតែកូនមួយខ្ញុំឈប់យកហើយ!

ក៖ កើយអីបានចឹងតា?

ខ៖ អើឈប់ហើយណេះអៀងចាន់ណានេះបានកូនពីរនេះ។

ក៖ អូ៎!

ខ៖ ឈ្មោះអាវេវមួយគេហៅអាវេវតែវាឈ្មោះហេងសុភ័ក្រទេ។

ក៖ បាទតាបាទ!

ខ៖ ហើយមីអូននិងឈ្មោះអើហេងសម្ភស្សទេ។

ក៖ បាទ! រួចចុះតាគិតថាចឹងតាកាលជំនាន់ណុងតាបានរៀនអត់រៀនខ្មែរហាស?

ខ៖ ខ្ញុំរៀនដល់ថ្នាក់ទីប្រាំមួយតើ!

ក៖ រៀនបានថ្នាក់ទីប្រាំមួយដែរហោស?

ខ៖ ប្រាំមួយសង្គមចាស់ហាស!

ក៖ អូ៎ប៉ុន្តែតាបានចេះភាសាបារាំងចេះអីអត់ចឹង?

ខ៖ ចេះ។

ក៖ តាចេះបារាំងដែរហោស?

ខ៖ ចេះ។

ក៖ តារាល់ថ្ងៃចេះប៉ុន្មានភាសា?

ខ៖ ភាសាថៃ ភាសាវៀតណាម ភាសាខ្មែរហើយឡាវនិងចេះតិចៗទេ។

ក៖ តាចេះតិចៗ?

ខ៖ បាទ!

ក៖ អូ៎ចឹងតាចេះភាសាហាសណេះ?

ខ៖ អើថៃឡាវយួនយួនច្បាស់ជាងថៃទៀតហោស!

ក៖ យួនច្បាស់ជាងហោសតា?

ខ៖ បាទ!

ក៖ រួចចុះកាលតារៀននិងតារៀននៅណារៀនខ្មែរតារៀននៅណាថ្នាក់ទីប្រាំទីប្រាំមួយហ្នឹង?

ខ៖ ឥន្រ្ទាក់ទេវី។

ក៖ ឥន្រ្ទាក់ទេវីនៅភ្នំពេញហោស?

ខ៖ ដឹងនៅណាទេនេះដូចភ្លេចហើយ!

ក៖ អូ៎អត់អីទេតារួចចុះតាកាលតារៀននិងតាមានមិត្តភក្តិភក្តិដែរស្និទ្ធិស្នាលមកជាមួយគា្នអត់តាមិត្តភក្តិរបស់តាកាលនៅរៀនហាសធ្លាប់មានមិត្តភក្តិជិតស្និទ្ធិអីអត់?

ខ៖ មានតិចៗដែរហ្នឹង!

ក៖ មានតិចៗដែរហោសឥឡូវពួកគាត់នៅណាអស់ទៅ?

ខ៖ ពួកនិងឥឡូវវាឡើងឧត្តមសេនីយ៍អីអីណាណីមានអាខ្លះងាប់ទៀតហើយ!

ក៖ អូ៎បាទតាអត់អីទេតារួចចុះតាធ្លាប់ធ្វើស្រែចំការអត់ចឹង?

ខ៖ ធ្វើ។

ក៖ តាធ្វើនៅណា?

ខ៖ ជួលដីនៅស្អាង។

ក៖ នៅស្អាងហោស?

ខ៖ មើលភ្ជួរគោវិញមិនបាច់ទេរួចភ្ជួរម៉ាត្រង់ផ្លូវចឹងម៉ង។

ក៖ អូ៎បាទតាបាទរួចចុះអើតាគិតថាចឹងនៅកោះញ៉ែកនិងតាមានដែរធ្វើស្រែទៀតអត់?

ខ៖ អត់ដែរទេទើបតែនេះសួរនាងហោសទើបតែឆ្នាំនេះទេអើពូកែបើបានជោគជ័យអានិងអើធ្វើខ្ញុំឡើងទៅយកជីយកមកអោយទៀត។

ក៖ អូ៎ចឹងហោសតារួចចុះតាធ្លាប់លក់ដូរអាជីវកម្មបើកអាជីវកម្មលក់ដូរអីផ្សេងៗអត់តាលកើត្រីលក់អីធ្លាប់លក់អត់?

ខ៖ លក់តែស្លឹកឈូក។

ក៖ ស្លឹកឈូក?

ខ៖ កាលអត់ទាន់មានអាថង់និងលក់តែស្លឹកឈូកទេ។

ក៖ បាទតា!

ខ៖ ហើយអើដល់បង្កើតអាថង់និងមកខ្ញុំបរាជ័យតែម៉ង។

ក៖ អូ៎កើតអីតាអត់មានអ្នកទិញឬមួយក៏ម៉េច?

ខ៖ មែនទេវាបង្កើតថង់មកវាស្រួល។

ក៖ អូ៎!

ខ៖ ហើយគេឈប់ទិញស្លឹកឈូកយើង។

ក៖ ពីមុនតាលក់ស្លឹកឈូកស្លឹកអីនិងដើម្បីលក់ខ្ចប់អីៗនិងហេសតាហេស?

ខ៖ បាទ!

ក៖ ប៉ុន្តែដល់ពេលគេបង្កើតថង់មកយ់ងអត់មានអ្នកទិញស្លឹកឈូកណេះ?

ខ៖ បាទ! មួយថ្ងៃចំណេញពីជីបីជីហោស!

ក៖ ហ្នឹងកាលជំនាន់ពីដើមហោសតា?

ខ៖ បាទ! អើទូកខ្ញុំមានអើម៉្ភៃប្រាំតោនមួយម៉្ភៃប្រាំតោនពីរមានប៉ុណ្ណឹងដាក់មកតែមិនស្រួលខ្ញុំកៀបយកតែម៉ង។

ក៖ អូ៎បាទតាចឹងតាខ្លាំងដែរហេស?

ខ៖ ហេ៎មិនដឹងខ្លាំងហែងខ្សោយហាសប៉ុន្តែបើពាណិជ្ជកម្មគួរសមដែរ។

ក៖ អូ៎បាទតាចុះអើតាតាំងពីក្មេងហាសតាធ្លាប់ធ្វើការងារអីគេខ្លះតា?

ខ៖ តាំងពីក្មេង?

ក៖ បាទតាការងារអីគេខ្លះដែរតាធ្លាប់ធ្វើគិតត្រឹមណាក៏បានដែរតាចាប់ផ្ដើមធ្វើការហាស?

ខ៖ ខ្ញុំធ្លាប់តែរៀន។

ក៖ ទៅរៀនរហូតហោសតា?

ខ៖ ខ្ញុំរៀនរៀនហើយអើមកពីធ្វើការនិងមនុស្សខ្ញុំខ្ចិលបំផុតមកដល់ផ្ទះមិនធ្វើអីទេចាំអោយបងៗនិងបងផាតនិងតែមិនស្រួលកាន់កាំបិតកាប់ហែងឥឡូវហាស!

ក៖ កើតអីតាតាខ្ចិលហេស?

ខ៖ ខ្ញុំខ្ចិលអោយវាធ្វើម្ហូប។

ក៖ អូ៎បាទតា!

ខ៖ ហើយដល់វាអត់ធ្វើម្ហូបស៊ីមកពីរៀនវិញម៉ោងដប់មួយហើយមិនហេវ។

ក៖ បាទ!

ខ៖ អើអញ់កាប់ហែងឥឡូវហាស!

ក៖ បាទចុះ..?

ខ៖ បងអត់នេះទេ។

ក៖ បាទតាចុះពេលណាតាអាយុប៉ុន្មានតាចាប់ផ្ដើមធ្វើស្រែធ្វើចំការតា?

ខ៖ ខ្ញុំ?

ក៖ បាទ!

ខ៖ អាយុប្រហែលដប់ប្រាំបី។

ក៖ ដប់ប្រាំបីឆ្នាំហោស?

ខ៖ បាទ!

ក៖ កាលណុងនៅលុនណុលមែនតា?

ខ៖ អើលុនណុលគឺថាអាពតផងយើងនិយាយថាអាពតទៅណោះ។

ក៖ បាទតាឥឡូវសួរចេះវិញអើតាកើតទាន់ជំនាន់សម្ដេចព្រះសីហនុមែនអត់តាតាកើតទាន់ព្រះសីហនុអត់?

ខ៖ អត់ទាន់ឆ្លើយ។

ក៖ អត់ទាន់ទេហោស?

ខ៖ សួរទៅខ្ញុំអត់ទាន់ឆ្លើយ។

ក៖ កើតអីតា?

ខ៖ ថាសួរម្ដងទៀតបានខ្ញុំឆ្លើយបាន។

ក៖ ចង់និយាយថាតាកើតទាន់ជំនាន់សីហនុអត់?

ខ៖ អើខ្ញុំមិនទាន់ម៉េច។

ក៖ រួចតាធ្វើអីគេជំនាន់ណុង?

ខ៖ ខ្ញុំរៀនតើ!

ក៖ នៅរៀនហោស?

ខ៖ បាទ! ឥឡូវខ្ញុំនិយាយប្រាប់អូនឯងមួយទៀតអូនឯងស្គាល់មូលវីឡែតអត់?

ក៖ អត់ស្គាល់។

ខ៖ គ្រូបង្រៀនកាលពីជំនាន់ណុងមានមូលវីឡែតជិះ។

ក៖ បាទ!

ខ៖ ប៉ុន្តែខ្ញុំកូនសិស្សក៏ខ្ញុំមានមូលវីឡែតជិះដែរបងខ្ញុំអាផាតនិងអើជិះអើសេអិលហើយហើយអើខ្ញុំជិះមូលវីឡែតទេអានិងខ្ញុំនិយាយធំហើយធំដឹងក្ដីហើយចេះជិះម៉ូតូណុងហោសអើជិះពីមុនដើរទៅរៀនទេដីប្រហែលប្រាំគីឡូហោស!

ក៖ ឆ្ងាយហាសតាកាលណុងនៅណាតា?

ខ៖ ខ្ញុំនៅស្អាងហ្នឹង!

ក៖ អូ៎បាទតារួចចុះអើតាគិតថាចឹងពេលជំនាន់លុនណុលហាសតានៅណាហើយធ្វើអីគេទៅ?

ខ៖ ធ្វើស្អីអើខ្ញុំទាល់តែនេះថ្ងៃដប់ប្រាំបីមិនាឆ្នាំចិតសិបនេះខ្ញុំចូលព្រៃម៉ាក់គី។

ក៖ អូ៎ចូលព្រៃម៉ាក់គីហោស?

ខ៖ បាទ! តស៊ូ។

ក៖ តស៊ូជាមួយពីណាគេតា?

ខ៖ សម្ដេចសីហនុណុងស្រែក។

ក៖ បាទ!

ខ៖ បាទ! ហើយខ្ញុំទៅរៀនជាមួយអើយាគកុងនិងខ្ញុំរៀនអាក្បួនយុទ្ធសាស្រ្តយោធាខ្ញុំរៀនជាមួយង៉ោហុកពីរ។

ក៖ បាទតារួចចុះកាលជំនាន់ណុងមានគ្រាប់ផ្លោងមានយន្តហោះ?

ខ៖ មាន។

ក៖ មានអាស្លាប់កាត់ហោស?

ខ៖ អត់ទេអាប៉េអត់ទាន់មានទេមានតែគ្រាប់ផ្លោងទេ។

ក៖ មានអាស្លាបកាត់អីហេសតាហេសមានអាទ្រុងជ្រូកមានអីទេ?

ខ៖ មាន។

ក៖ រួចចុះពេលណុងយើងនៅណា?

ខ៖ ខ្ញុំនៅស្អាងហ្នឹង!

ក៖ អូ៎រួចតាធ្វើអីគេពេលណុងពេលនិងគេមានទំលាក់គ្រាប់ទំលាក់អីត្រូវអ្នកភូមិយើងអីអត់?

ខ៖ ត្រូវខ្ញុំបាញ់យន្តហោះធ្លាក់មួយបានបងហេងសំរិណនិងហៅខ្ញុំថាហែងធ្វើនេះទៅដូរមកដេកជាមួយខ្ញុំបងហេងសំរិណហ្នឹង!

ក៖ អូ៎បាទតា!

ខ៖ ខ្ញុំបាញ់យន្តហោះមួយធ្លាក់ហាស!

ក៖ ចឹងហោស?

ខ៖ ខ្ញុំយកអាតារាងមួយគេប្រើខ្ញុំទៅបេះត្រកួនហើយប៉ុន្តែខ្ញុំមិនទាន់បេះត្រកួនទេខ្ញុំទៅបត់ជើងធំ។

ក៖ បាទតា!

ខ៖ បត់ជើងធំទៅវាងឺកៗមកមកចាក់ហើយរួចខ្ញុំមានទាន់បេះត្រកួនណាលេងពួយម៉ងដាក់ចំអាធុងសាំងវាឆេះទៅធ្លាក់នៅគៀនស្វាយហោសពីអ្នកលឿងទៅដល់គៀនស្វាយហាសវាលឿនហាសណាស់។

ក៖ បាទតាអូ!

ខ៖ អូ៎ប្រវត្តិតស៊ូខ្ញុំវាយ៉ាប់ហាសខ្ញុំហែលផងទន្លេហែលអើស្អីទន្លេសាបក៏ខ្ញុំហែលទន្លេមេគង្គទន្លេបាសាក់ក៏ខ្ញុំផ្សងទាំងអស់ដែរ។

ក៖ បាទតាបាទរួចចុះតាអាចប្រាប់ប្រវត្តិតស៊ូទៀតខ្លះៗបានទេ?

ខ៖ មានរឿងអីខ្ញុំប្រាប់ទាំងអស់ប៉ុន្តែបើរឿងអត់ដឹងខ្ញុំអត់ប្រាប់។

ក៖ ត្រូវតារួចចុះអើពេលដែរជំនាន់លុនណុលនិងយើងរកស៊ីអីតា?

ខ៖ មានរកស៊ីអីកូនសិស្ស។

ក៖ កូនសិស្សហោសតា?

ខ៖ កូនសិស្សនៅរៀនណុងដល់នេះអ្នកគ្រូខ្ញុំនេះអើឈ្មោះអីទេប្រពន្ធៗរបស់តាស្អីគេអានិងបញ្ចប់ប្រពន្ធខៀវសំផនខៀវបញ្ញារិទ្ធិ។

ក៖ បាទតាស្គាល់!

ខ៖ ហ្នឹងអ្នកគ្រូខ្ញុំហើយ!

ក៖ បាទតា!

ខ៖ អ្នកបង្រៀនខ្ញុំនិយាយពីរឿងស្អីៗប៉ុន្តែខ្ញុំមែនតែខ្ញុំអត់និយាយកុហកអត់និយាយអីទេនិយាយការពិត។

ក៖ បាទតាបាទ!

ខ៖ ប្រវត្តិខ្ញុំ។

ក៖ បាទ! រួចចុះដល់ពេលចូលដល់ជំនាន់ប៉ុលពតតា?

ខ៖ អើអាពតខ្ញុំអត់បានធ្វើការអីទេ។

ក៖ កើតអីតា?

ខ៖ ខ្ញុំនៅកងចល័ត។

ក៖ កងចល័តប៉ុន្តែពេលណុងនៅណានៅខេត្តណា?

ខ៖ នៅអើទួលក្រសាំងណុង។

ក៖ នៅស្អាងណុងហោស?

ខ៖ ហ្នឹងហើយនៅស្អាងណុងនៅទួលក្រសាំងណុង។

ក៖ ចុះធ្វើអីគេទៅតានៅណុង?

ខ៖ អើគេអោយកាប់ដីអីកាប់អីចឹងទៅ។

ក៖ អូ៎បាទតា!

ខ៖ ហើយដល់ក្រោយមកគេអោយមកបោកស្រូវ។

ក៖ អូ៎បាទតាបាទរួចបោកស្រូវនៅណានៅណុងហោស?

ខ៖ នៅទួលក្រសាំងណុង។

ក៖ អូ៎បាទតារួចចុះ..?

ខ៖ វត្ត..។

ក៖ របបអាហារយើងអីម៉េចទៅតាពេលណុង?

ខ៖ ចេកណាំវ៉ាបី។

ក៖ តានិយាយរៀងលឺតិចទៅ?

ខ៖ ចេកណាំវ៉ាបី។

ក៖ ចឹងហោស?

ខ៖ មួយពេល។

ក៖ រួចមានហូបបាយហូបអីអត់ចឹង?

ខ៖ មានបាយណាគេអោយតែចេកណាំវ៉ាហ្នឹង!

ក៖ គេអត់អោយហូបបបរហូបបាយអីទេ?

ខ៖ ចេកស្ងោរហ្នឹង!

ក៖ ហូបបាយហូបបបរគេអត់អោយទេ?

ខ៖ ក្រវីក្បាលម៉ង។

ក៖ កើតអី?

ខ៖ បើគេអត់អោយមែនគេអោយតែមួយថ្ងៃស៊ីចេកណាំវ៉ាបីណុងហើយល្ងាចគេអោយបីទៀតវាបានប្រាំមួយហើយគេស្ងោរហាស!

ក៖ បាទតា!

ខ៖ ហើយរួចដើរអើអូនហេសជើងខ្ញុំប៉ុណ្ណឹងហេសខ្ញុំនិយាយដើរទៅលីចបកាប់មួយមកដើរលើភ្លឺហាសគ្រាន់តែខ្យល់បក់មកដួលខ្ពូកតែម៉ង។

ក៖ ដោយសារយើងអស់កំលាំងហេសតា?

ខ៖ អស់កំលាំងអីអត់មានតែម៉ងហ្នឹង!

ក៖ បាទតារួចចុះអើតាគិតថាអើពេលណុងគេអោយតាធ្វើអីគេលីចបកាប់ទៅណា?

ខ៖ អើទៅអើកាប់ដីកាប់អីធ្វើស្រែណុង។

ក៖ អូ៎រួចបើយើងអត់មានកំលាំងយើងហូបតែចេកចឹងទៅអើលួចជីកក្ដួចជីកដំឡូងជីកអីយកមកហូបអត់?

ខ៖ អត់។

ក៖ អត់ហ៊ានហោសតា?

ខ៖ អត់ហ៊ានទេ។

ក៖ កើតអីអត់ហ៊ានតាបើយើងអត់មានកំលាំងផងហ្នឹង?

ខ៖ ងាប់។

ក៖ ចុះយើងអត់មានកំលាំងហូបយើងនៅតែស្លាប់ដដែរនិងមែនអត់តា?

ខ៖ ​អើគេចាប់បានងាប់អាណាទៅមិនទៅទេ។

ក៖ តាអត់ដែរផងហោស?

ខ៖ អត់អារឿងអំពើខុសច្បាប់ខ្ញុំអត់ធ្វើ។

ក៖ អូ៎បាទតារួចចុះតាគិតថាឈឺធ្វើម៉េចតាមានសារ៉ូមមានថ្នាំអីគេអត់?

ខ៖ ម៉ាយមីអត់មាន។

ក៖ អត់មានទេហោស?

ខ៖ គ្មានទេប៉ុន្តែដល់បានមួយឈ្មោះសុងលីអានិងអានុប្រធានវិរៈសេនាតូចហាស!

ក៖ បាទតា!

ខ៖ ហៅខ្ញុំយកទៅអោយនៅកន្លែងចុងភៅម៉ង។

ក៖ អូ៎បាទតាបាទ!

ខ៖ ទៅអត់អោយធ្វើអីទេគ្រាន់តែមើលហៅហ្នឹងជួយបេះបន្លែអោយគេស្រាប់តែគេមានថ្ងៃអើជំនាន់អាពតគេមានថ្ងៃដប់ថ្ងៃម៉្ភៃថ្ងៃសាម។

ក៖ បាទតា!

ខ៖ ចឹងគេត្រូវមានកម្មវិធីមួយកាប់ជ្រូកកាប់អីចឹងហើយដល់អាមនុស្សអត់ដែរស៊ីនេះដាក់ទៅរាគៗជិតដាច់ខ្យល់ងាប់ទៅដេកមន្ទីរពេទ្យទៀតអានិងខ្ញុំនិយាយប្រវត្តិខ្ញុំខ្ញុំនិយាយអោយអស់ម៉ង។

ក៖ និយាយអោយអស់ម៉ងទៅតាមានរឿងអីនិយាយនិយាយអោយអស់ម៉ងទៅតា?

ខ៖ ខ្ញុំនិយាយអើដល់ទៅយើងអត់ដែរប៉ះអាខ្លាញ់និងផងស្រាប់តែដាក់ទៅរាគយកតែម៉ងហើយរួចកាលណុងដូចស្ដេចដែរណុងហាស!

ក៖ ម៉េចចឹងតា?

ខ៖ អើគេយកអាបាយរបបដប់នាក់អើទៅដេកពេទ្យហើយខ្ញុំដេកពេទ្យយកអារបបបាយដប់នាក់និងមកហើយអើម្ហូបអីយកអោយស៊ី។

ក៖ បាទ!

ខ៖ ហើយដល់ចឹងពួកកៀននិងគេមកស្រឿសរសៃមកច្របាច់ជើងច្របាច់ដៃអីហ្នឹង!

ក៖ បាទតា!

ខ៖ អើមានអីអោយគេទាំងអស់និងអារបបដប់នាក់និងមិនស៊ីផង។

ក៖ ចឹងហោស?

ខ៖ ខ្ញុំអោយទាំងអស់ចែកអើពួកគ្រែជិតៗគា្ននិងខ្ញុំចែកទាំងអស់តើ!

ក៖ អូ៎!

ខ៖ រួចអោយតែឃើញខ្ញុំទៅអូ៎មិនបាច់ទេប៉ុន្តែវាស្រឿសរសៃអោយដែរ។

ក៖ បាទតាបាទរួចអើតាគិតថាបងប្អូនយើងនៅណាពេលណុង?

ខ៖ បងខ្ញុំបងទីមួយខ្ញុំក៏ត្រូវស្លាប់ដែរប៉ុន្តែមានម្នាក់ទេជួយខ្ញុំហោស!

ក៖ ចឹងហោសតា?

ខ៖ គេហៅតំរងជួរហើយហាស!

ក៖ បាទតា!

ខ៖​ អាសូរតែអានិងប្អូនអាផាតហោសអាលេងនិងប្អូនអាផាតហោសវាថាមែនទេប្អូនយាយមៀនហោសហើយធ្វើគ្រូបង្រៀននៅស្រុកគៀនស្វាយ។

ក៖ បាទតា!

ខ៖ ដល់ចឹងវាលែងសំលាប់ខ្ញុំទៅវាយកខ្ញុំទៅអើនៅអាកន្លែងសហករវាអាកន្លែងចុងភៅហ្នឹងហាស!

ក៖ បាទ!

ខ៖ បានរស់ពីហ្នឹងទៀតទៅ។

ក៖ អូ៎បាទតាបាទ!

ខ៖ អើ!

ក៖ រួចចុះអើចឹងឪពុកម្ដាយយើងតានៅណា?

ខ៖ ឪពុកម្ដាយខ្ញុំ..។

ក៖ ពេលណុងគាត់ស្លាប់នៅឬមួយក៏នៅទេ?

ខ៖ នៅ។

ក៖ តែពេលណុងអោយគាត់នៅណាតា?

ខ៖ នៅភូមិលេខប្រាំឃុំត្រោយស្លាហ្នឹង!

ក៖ នៅជាមួយតាហោស?

ខ៖ អត់ទេខ្ញុំមកកងចល័តហើយហ្នឹង!

ក៖ ចឹងហោស?

ខ៖ បាទ! ហើយដល់ខ្ញុំទៅម្ដងៗដល់ទៅពេលឃើញគាត់នេះចឹងដល់បែកចិតប្រាំបួនហ្នឹង!

ក៖ បាទតាបាទ!

ខ៖ ខ្ញុំជួលគេប្រាំជីជួលកម៉្មង់ហាស!

ក៖ បាទតា!

ខ៖ បញ្ចូនគាត់ទៅទាំងអស់ម៉ងទៅស្អីគេអាស្អីគេគេហៅស្អីម្ដុំស្អីគេអាព្រំដែនថៃហោស!

ក៖ បាទតាបាទ!

ខ៖ បញ្ចូនទៅ។

ក៖ សុំមួយភ្លេតតាតាបន្ថែមទៀតទៅអើរួចទៅឪពុកម្ដាយយើងបងប្អូនយើងពេលណាជួបជុំគា្នវិញ?

ខ៖ បញ្ចូនទៅអាមេរិចទាំងអស់។

ក៖ បញ្ចូនទៅពេលណា?

ខ៖ បញ្ចូនប្រហែលជាឆ្នាំប៉ែត្របីបានខ្ញុំ..។

ក៖ ដាច់ប៉ុលពតហើយណោះ?

ខ៖ ដាច់ហើយប្រហែលប៉ែត្របីខ្ញុំបញ្ចូនទៅ។

ក៖ បាទតារួចចុះអើនៅពេលដែរដាច់ប៉ុលពតម៉េចបានគេដឹងថាយើងដាច់តា?

ខ៖ អាហ្នឹងខ្ញុំអត់ដឹងដែរខ្ញុំដឹងតែឪពុកម្ដាយខ្ញុំទៅទេប៉ុន្តែឪពុកម្ដាយខ្ញុំស្លាប់អស់ហើយ!

ក៖ ចឹងហោសតា?

ខ៖ នៅប្អូនពីរនាក់ទៀតនៅអាមេរិចហោស!

ក៖ ចឹងហោស?

ខ៖ ប្អូនវានៅបីប៉ុន្តែមួយគ្រោះថ្នាក់ចរាចរណ៍មីមួយគ្រោះថ្នាក់ចរាចរណ៍ហើយចង់បានលេខទូរស័ព្ទខ្ញុំយកអោយនៅហ្នឹង!

ក៖ អូ៎មិនបាច់ទេតារួចទៅអើនៅពេលដែរយើងដាច់ប៉ុលពតយើងមានការលំបាកអីទៅតាពេលណុងអាពេលណុងយើងធ្វើស្រែរួមហីតា?

ខ៖ ទេខ្ញុំអត់ដែរធ្វើរួមផងទេដាច់ប៉ុលពតនិងមានរួមណាដាច់ប៉ុលពតអត់រួមទេកាលប៉ុលពតបានធ្វើស្រែបំបាស់។

ក៖ ចឹងហោសតា?

ខ៖ បាទ! ធ្វើបំបាស់ដៃ។

ក៖ អូ៎!

ខ៖ បើផដាច់ប៉ុលពតស្អីអត់មាននេះទេ។

ក៖ បាទតាបាទរួចទៅអើចឹងដូចជាសំរាប់តាគិតថាអើពេលនិងយើងលំបាកអីតាអាពេលដាច់ប៉ុលពតថ្មីហោស?

ខ៖ វាធម្មតាខ្ញុំនិយាយធម្មតាខ្ញុំកាច់តែឈូកមួយថ្ងៃក៏បានប្រាំជីដែរ។

ក៖ ចឹងហោសពេលណុងតាកាច់ឈូកហោស?

ខ៖ ដើរកាច់ឈូកតាមបឹង។

ក៖ កាច់ឈូកយកលក់ហោសតា?

ខ៖ យកលក់នៅផ្សារអូរឬស្សីកាច់មកហៅដល់មកល្ងាចនិងហៅអើគេនៅអាអ្នកភូមិមែនភូមិដូចយើងចឹងណាភូមិខ្ញុំញឹកហាស!

ក៖ បាទតា!

ខ៖ ដល់ទៅចឹងអើមកជួយបកហាសអាណាស៊ីៗទៅអាណាមិនស៊ីហីទៅស្ងោរស្ងោរលក់ហើយតែម៉ោងពីរខ្ញុំជិះកង់អើដឹកឈូកយកទៅលក់នៅផ្សារអូរឬស្សីម៉ង។

ក៖ ដឹកពីស្អាងទៅ?

ខ៖ ដឹកពីស្អាងទៅសែសិបប្រាំពីរគីឡូ។

ក៖ អូ៎ឆ្ងាយហេសតា?

ខ៖ អើឆ្ងាយហើយមែនផ្លូវល្អណាមិនដូចឥឡូវណា។

ក៖ បាទតា!

ខ៖ ឥឡូវក្រឡុកជិតដាច់ខ្យល់ងាប់ហោស!

ក៖ ចឹងហោសតា?

ខ៖ បាទ! តែពោតក៏ខ្ញុំលក់ដែរប៉ុន្តែបើឈូកខ្ញុំលក់បានថ្លៃបន្តិចមួយថ្ងៃប្រាំជីហាស!

ក៖ បាទតា!

ខ៖ ហើយតែនុំអាកោរអត់ហ៊ានស៊ីផង។

ក៖ ម៉េចចឹង?

ខ៖ ខ្លាចប្រពន្ធ។

ក៖ ចឹងហោស?

ខ៖ កុំអោយមនុស្សវាយើងធ្វើអីទៅតាមនិងហើយសុំគេទៅ។

ក៖ អូ៎បាទតារួចចុះតាគិតថាចឹងសំរាប់ដូចជាតាគិតថាពេលណាដែរតាចាប់ផ្ដើមសប្បាយតាចាប់ផ្ដើមស្រួលហើយសប្បាយទៀតពេលណា?

ខ៖ ដូចនៅកំពង់សោម។

ក៖ នៅកំពង់សោមប្រពន្ធទីបីហោសតា?

ខ៖ អើហ្នឹងប្រពន្ធទីបួនហើយ!

ក៖ ទីបួនហើយហោស?

ខ៖ បាទ! បរវកញ្ញា។

ក៖ អូ៎បាទតារួចចុះអើតាគិតថាពេលដែរដាច់ប៉ុលពតថ្មីៗហ្នឹងហាសពេលនិងអើយើងចាប់ផ្ដើមចាយកាក់ចាយលុយនៅឬមួយក៏យើងដូរស្រូវដូរអង្ករនៅ?

ខ៖ គ្មានទេដូរតែអង្ករដូរអើតែនេះទេអត់មានលុយទេ។

ក៖ អត់មានលុយទេណេះតា?

ខ៖ បាទ! អត់មានទេដូរតែអង្ករទេវាលកំប៉ុងដូរអង្ករតើ!

ក៖ អូររួចចុះអើពេលណាតាការប្រពន្ធដំបូងគេឆ្នាំណា?

ខ៖ ឆ្នាំប៉ុលពតរៀបចំអោយខ្ញុំប្រហែលជាឆ្នាំមួយពាន់ប្រាំបួនរយចិតប្រាំពីរអីនេះ។

ក៖ អាហ្នឹងអើតាមានគ្រួសារហើយណេះតាណេះ?

ខ៖ ហ្នឹងមានប្រពន្ធហើយប្រពន្ធធំណុង។

ក៖ បាទតា!

ខ៖ ខ្ញុំការពីជំនាន់ប៉ុលពតទេរៀបអោយខ្ញុំនោះ។

ក៖ បាទ! រួចចុះតាគិតថាចឹងអាពេលដែរអើឆ្នាំប៉ែត្រជាងនិងយើងនៅមានទាហ៊ានលុនណុលទាហ៊ានអីនៅឡើយតើណេះតា?

ខ៖ ប៉ែត្រជាងលុនណុលដូចអត់មានទេ។

ក៖ ដាច់អស់ហើយណេះប៉ុលពតអីខ្មែរក្រហម?

ខ៖ មានប៉ុលពតៗ។

ក៖ ខ្មែរក្រហមអីនៅនៅឡើយណេះតាណេះ?

ខ៖ បាទ! នៅ។

ក៖ ពេលណុងនៅធ្វើអីតា?

ខ៖ បើការងារគេអាការងារនិងអត់ដឹងដែរ។

ក៖ អូ៎!

ខ៖ វាចេះប៉ែត្របីអើកៅបី។

ក៖ បាទ!

ខ៖ សម្ដេចសីហនុយើងចូល។

ក៖ បាទតា!

ខ៖ ប៉ុន្តែពេលនិងអត់ទាន់មានសន្តិភាពទេដល់កៅប្រាំបីទេប៉ុន្តែ..។

ក៖ អើសន្តិភាព?

ខ៖ កៅប្រាំបីទេសន្តិភាពអាសមាហ័នរកម្មអើខ្ញុំចាំច្បាស់ចឹង។

ក៖ អូ៎បាទតាចឹងចាប់ពីកៅប្រាំបីចឹងបានយើងធូរធារស្រួលវិញណេះតាណេះ?

ខ៖ បាទ! ហើយដោយសម្ដេចតេជោនេះខ្ញុំនិយាយគាត់មានគេថាប្រាជ្ញាវៀងវ៉ៃអីចឹងហាស!

ក៖ បាទតា!

ខ៖ ប៉ុនដោះស្រាយនេះលឿនណាស់កាលពីមុនបើយកលុយទៅធ្វើផ្លូវធ្វើហែងមិនទិញគ្រាប់យកទៅបាញ់គា្នសិន។

ក៖ បាទ!

ខ៖ ដល់ទៅនេះគាត់កសាងលឿនហាសណាស់។

ក៖ បាទតាបាទ!

ខ៖ ខ្ញុំឃើញតើហើយនរណានិយាយជាមួយសម្ដេចតេជោប៉ះជាមួយខ្ញុំទៅអោយប៉ះទៅខ្ញុំនៅគាំទ្រសម្ដេចតេជោ។

ក៖ ចឹងហោស?

ខ៖ ព្រោះអ្នកដឹកនាំខ្ញុំដឹងខ្ញុំឃើញហើយខ្ញុំលឺតាំងពីតូចហោសពីខ្ញុំនៅតូចហោស!

ក៖ បាទតា!

ខ៖ ប៉ុន្តែបើពីណាហ៊ានប៉ះនេះខ្ញុំនិយាយដូចអាសមរង្ស៊ីដូចអាអីហ្នឹងហាសខ្ញុំកញ្ចាស់អាយុហុកប្រាំបីហុកប្រាំបួនហ្នឹងខ្ញុំវាហ៊ានទៅដាក់ហែងអោយងាប់ម៉ងតែចូលមកដាក់អោយងាប់ម៉ង។

ក៖ អូ៎បាទអត់អីទេតារួចចុះអើតាគិតថាចឹងទាក់ទងពីអើការមានការផ្លាស់ប្ដូរអីតាមួយជីវិតរបស់តាជីវិតរបស់តាមានការផ្លាស់ប្ដូរអីទាំងសុខភាពជីវភាពក្រុមគ្រួសារ?

ខ៖ ខ្ញុំផ្លាស់ប្ដូរខ្ញុំសូមនៅវត្ត។

ក៖ ចឹងហោស?

ខ៖ ខ្ញុំសុំរៀនធ៌មរៀនអីចឹងអាចឹងទៅបើធ្វើអាចារ្យអីខ្ញុំអត់ធ្វើទេប៉ុន្តែខ្ញុំសុំតែម៉ារៀន។

ក៖ បាទតា!

ខ៖ ហើយបើសុំគេនិងខ្ញុំពូកែសុំដែរប៉ុន្តែបើមើលអត់នេះខ្ញុំសុំតែមួយរៀនទេរឿងគណៈកម្មការឬមួយអាចារ្យអីខ្ញុំអត់ដឹងខ្ញុំសុំតែម៉ារៀនធ៌មជាមួយខ្ញុំខ្ញុំថ្វាយបង្គំថ្វាយព្រះហាស!

ក៖ បាទតាបាទរួចចុះតាគិតថាចឹងសំរាប់អើតាចឹងតាសុំសិល្បិ៍នៅតានៅតើហី?

ខ៖ នៅតើ!

ក៖ នៅទេហោសចឹងម្ហូបអីតាចូលចិត្តហូប?

ខ៖ ម្ហូប?

ក៖ បាទ!

ខ៖ ដូចលែងហ៊ានហើយចង់បានអីតិចតួចបើថាសាច់អីលែងចង់ម៉ង។

ក៖ ចឹងហោសតា?

ខ៖ ចង់បានត្រីអីចឹងទៅបបរសបបរអី។

ក៖ តាជួយនិយាយអោយលឺតិចហាសតាស្ដាប់អត់សូវបាន?

ខ៖ បបរស។

ក៖ អូ៎បាទតា!

ខ៖ ឆ្ងាញ់ជាងគេបបរសសំរាប់ខ្ញុំ។

ក៖ អូ៎បាទរួចចុះតាគិតថាមាននរណាគេកូនចៅបងប្អូនតាចេះលេងឧបករណ៍ភ្លេងអត់តា?

ខ៖ ដូចអត់មាន។

ក៖ អត់មានទេហោសតាចុះអើផ្ទះរបស់តានៅជាមួយឪពុកម្ដាយពីមុនផ្ទះម៉េចតា?

ខ៖ ផ្ទះខ្ញុំពីរខ្នង។

ក៖ ពីរខ្នងហេសតាហេស?

ខ៖ បាទ! ផ្ទះពីរខ្នងនិងនៅស្រុកអើយើងធម្មតានិងនៅស្រុកទៅ។

ក៖ អូ៎បាទតាបាទរួចដល់ពេលមកដល់ឥឡូវតាមក..?

ខ៖ ខ្ញុំអោយប្អូនៗអើបងៗទាំងអស់។

ក៖ បាទតាបាទ!

ខ៖ ហើយពេលមកនេះខ្ញុំមកនៅជាមួយប្អូនធ៌មទេ។

ក៖ ចឹងហោសតា?

ខ៖ នៅបន្ទាយប្រាំពីរហុកបីនិងប្អូនធ៌មខ្ញុំទេ។

ក៖ បាទតាបាទរួចចុះចឹងតាគិតថាសំរាប់អើតាមានបងប្អូនកូនចៅចេះធ្វើផ្ទះអត់តា?

ខ៖ ទៅនៅស្អាងវាមាន។

ក៖ នៅស្អាងបានមានហោសកូនចៅតាហោស?

ខ៖ បាទ! បើនៅនេះមានតែអើប៉េអឹមទេគ្រានតែនេះមើលជើងខ្ញុំដួលទាំងពីរនេះវាទៅទារអីខ្ញុំមកដេកបន្ទាយវិញ។

ក៖ អូ៎បាទតា!

ខ៖ វាថាបើឈឺធ្ងន់យកតាហ្នឹងមក។

ក៖ រួចចុះតាគិតថាអើឪពុកម្ដាយធ្លាប់បង្រៀនពីជំនាញអីមួយទៅតាអត់?

ខ៖ បើអានិងខ្ញុំគិតបន្តិចសិន។

ក៖ តាធ្វើស្រែធ្វើចំការអីឪពុកម្ដាយជាអ្នកបង្រៀនមែនអត់?

ខ៖ អត់។

ក៖ អត់ទេហោស?

ខ៖ ជីដូនទេ។

ក៖ ជីដូនទេហោស?

ខ៖ បាទ! ចុះបើគាត់ធ្វើការងារគាត់សក្តិប្រាំហោសណុង។

ក៖ បាទតាបាទ!

ខ៖ រួចគាត់មានទៅមកជិតអីណាមកតែរករឿងខ្ញុំដាច់ជួរចង់ងាប់ទៀតហើយ!

ក៖ បាទតាបាទរួច..?

ខ៖ អើជីដូនទេជាអ្នកជួយហោស!

ក៖ អូ៎ចុះជីដូនបង្រៀនអីខ្លះទៅតា?

ខ៖ ភ្ជួរស្រែធ្វើស្រូវអីនិងហើយគោដប់នឹមអីនិងភ្ជួរមិនហើយផងមិនទាន់មានទន្លេថងដូចឥឡូវណា។

ក៖ អូ៎បាទតារួចចុះតាគិតថាតាំងពីក្មេងហាសតាធ្លាប់មានគោលបំណងថាធំឡើងចង់ធ្វើអីអត់តា?

ខ៖ បំណងខ្ញុំខ្ញុំឆ្លើយនិងខ្ញុំឆ្លើយម៉ងហាស!

ក៖ បាទ!

ខ៖ បំណងខ្ញុំខ្ញុំចង់ធ្វើរ៉ែថាមពលទេ។

ក៖ ធ្វើរ៉ែថាមពលហេស?

ខ៖ បាទ! ខ្ញុំរៀនស្រាប់តែជំនាញជំនាញមេព្រៃហើយជំនាញទាហ៊ាន។

ក៖ បាទ!

ខ៖ មានបានរ៉ែថាមពលណា។

ក៖ អូ៎បាទតាចឹងអើមានសំនួរចុងក្រោយមួយតាបើសិនចង់អោយតាផ្ដែផ្ដាំទៅកូនចៅជំនាន់ក្រោយតាមានពាក្យពេចន៍អីចង់ផ្ដែផ្ដាំអត់តាតាចង់និយាយអីទៅពួកគាត់អត់?

ខ៖ ឈប់សិនគិតសិនសំនួរមិញខ្ញុំអត់ទាន់ឆ្លើយកើតទេសួរម្ដងទៀតទៅ។

ក៖ ចង់និយាយថាតាមានពាក្យពេចន៍អីដែរចង់ផ្ដាំផ្ញើរទៅកូនចៅជំនាន់ក្រោយៗរបស់តាមានពាក្យពេចន៍អីចង់និយាយទៅពួកគាត់អត់ទាំងកូនៗចៅៗចឹងហាសណាស់?

ខ៖ បើខ្ញុំមានពាក្យចេះវិញខ្ញុំឆ្លើយអើអោយតាមជំនាញរបស់ចៅ។

ក៖ បាទតា!

ខ៖ របស់កូន។

ក៖ បាទតា!

ខ៖ ចង់បានជំនាញអីរៀនជំនាញណុងទៅ។

ក៖ បាទតា!

ខ៖​ ធ្វើអ្វីនេះអោយតែត្រូវតាមច្បាប់កុំអោយខុសច្បាប់។

ក៖ បាទតាបាទ!

ខ៖ អាហ្នឹងខ្ញុំមានតែពាក្យផ្ដែផ្ដាំប៉ុន្តែប្រហែលជាពីរបីថ្ងៃទៀតខ្ញុំទៅជួបចៅខ្ញុំហើយ!

ក៖ អូ៎ចុះតាមានពាក្យពេចន៍អីថាចង់អើអោយពួកគាត់ជៀសវៀងពីអំពើដែរអត់ល្អដូចនៅក្នុងសង្គមដូចអើជក់គ្រឿងញៀនអីតាមានធ្លាប់គិតអត់?

ខ៖ អើ!

ក៖ ប្រាប់ពួកគាត់អត់?

ខ៖ ហ៊ានតែប៉ះបន្តិចទៅដល់ឥឡូវហើយ!

ក៖ ចឹងហោស?

ខ៖ អត់អោយប៉ះ។

ក៖ ចឹងតា..?

ខ៖ អោយតែរកស៊ីទៅតាមផ្លូវច្បាប់បានត្រឹមត្រូវ។

ក៖ បាទតាបាទ!

ខ៖ បើរឿងខុសច្បាប់អត់អោយធ្វើហើយអញ់ក៏ជួយអត់បានដែរប៉ុន្តែបើត្រូវច្បាប់អញ់ជួយបានដល់ណាក៏អញ់ជួយដែរ។

ក៖ បាទតាបាទចឹងអើតាបើសិនជាខ្ញុំសុំការអនុញ្ញាតិដាក់ការសម្ភាសមួយនិងទៅក្នុងវេបសាយសាលាបានទេណេះតាណេះ?

ខ៖ ធ្វើអីធ្វើទៅ។

ក៖ អត់អីទេណេះតាណេះ?

ខ៖ បាទ!

ក៖ អូ៎បាទអរគុណច្រើនតា។